CELEX: 62008CN0542
Language: fi
Date: 2008-12-04 00:00:00
Title: Asia C-542/08: Ennakkoratkaisupyyntö, jonka Verwaltungsgerichtshof (Itävalta) on esittänyt 4.12.2008 – Friedrich G. Barth v. Bundesministerium für Wissenschaft und Forschung

18.4.2009   
            
            
               FI
            
            
               Euroopan unionin virallinen lehti
            
            
               C 90/7
            
         Ennakkoratkaisupyyntö, jonka Verwaltungsgerichtshof (Itävalta) on esittänyt 4.12.2008 – Friedrich G. Barth v. Bundesministerium für Wissenschaft und Forschung
   (Asia C-542/08)
   2009/C 90/10
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgerichtshof
   
      Pääasian asianosaiset
   
   
      Kantaja: Friedrich G. Barth
   
      Vastaaja: Bundesministerium für Wissenschaft und Forschung
   
      Ennakkoratkaisukysymykset
   
   
               1)
            
            
               Onko sellaisen vanhentumissäännöksen, jossa säädetään kolmen vuoden vanhentumisajasta, soveltaminen sellaisiin erityisiin ikälisiin, joita pääasiassa kyseessä olevan kaltaisessa tilanteessa ei myönnetty siirtotyöläiselle ennen yhteisöjen tuomioistuimen asiassa C-224/01, Köbler, 30.9.2003 antamaa tuomiota voimassa olleen yhteisön oikeuden vastaisen kansallisen sääntelyn perusteella, EY 39 artiklassa ja asetuksen (ETY) N:o 1612/68 (1) 7 artiklan 1 kohdassa tarkoitettua välillistä siirtotyöläisten syrjintää tai näissä määräyksissä ja säännöksissä taatun työntekijöiden vapaan liikkuvuuden rajoitus?
            
         
               2)
            
            
               Jos ensimmäiseen kysymykseen vastataan myöntävästi: Ovatko EY 39 artikla ja asetuksen (ETY) N:o 1612/68 7 artiklan 1 kohta pääasiassa kyseessä olevan kaltaisessa tilanteessa esteenä vanhentumissäännöksen soveltamiselle erityisiin ikälisiin, joita ei myönnetty siirtotyöläiselle ennen yhteisöjen tuomioistuimen asiassa C-224/01, Köbler, 30.9.2003 antamaa tuomiota voimassa olleen yhteisön oikeuden vastaisen kansallisen sääntelyn perusteella?
            
         
               3)
            
            
               Onko tehokkuusperiaatteen vastaista, että pääasiassa kyseessä olevan kaltaisessa tilanteessa vanhentumissäännöstä, jossa säädetään kolmen vuoden vanhentumisajasta, sovelletaan menneisyyteen sijoittuvien vaatimusten esittämiseen, jotka koskevat erityisiä ikälisiä, joita ei myönnetty sellaisten yksiselitteisesti muotoiltujen kansallisten säännösten perusteella, joilla rikottiin yhteisön oikeutta?
            
         
      (1)  EYVL L 257, s. 2.